Lingam

O lingam (en sanscrito लिङ्ग , "sinyal") ye lo simbolo, en a suya mayoría aniconico, ye decir, no pictorico, d'a deidat hindú Shiva. Os hindús veyen en o lingam no nomás o poder creativo sino tamién o sustentador y destructivo de Shiva.

Os rituals tradicionals d'o lingam en os prencipals templos de Shiva incluyen presentallas de flors, hierba, roz ixuto, fruitas, follamen, augua y leit. Os mosens cantan himnos, mientres que os devotos van a lo santuario pa una darshana seguiu d'una circumvalación d'o santuario en o sentiu d'as agullas d'o reloch. Britannica, The Editors of Encyclopaedia. "lingam". Encyclopedia Britannica, 8 Sep. 2022, https://www.britannica.com/topic/lingam.

O prencipio creativo metaforico de lingam-yoni, a unión d'o femenín y lo masculín, l'eterno proceso cosmolochico de creyación tamién se representa en a filosofía chinesa d'o Yin y Yang. Zijiang Ding, John (2009). "Indian Yoni-Linga and Chinese Yin-Yang". Journal of Philosophy: A Cross-Disciplinary Inquiry. Vol. 4. Society for Philosophy and Literary Studies of Nepal. pp. 20–26.

 Se veiga tamién 
 Yoni.

 Referencias 

Categoría:Hinduismo